Ο **Windows Defender** ή αλλιώς **Microsoft Defender**, προηγουμένως γνωστός ως **Microsoft AntiSpyware**, είναι ένα προϊόν λογισμικού από τη Microsoft, σχεδιασμένο να αποτρέπει, να αφαιρεί και να τοποθετεί σε καραντίνα λογισμικό κακόβουλης λειτουργίας στα Microsoft Windows. Είναι μέρος των Windows Vista και διαθέσιμο ως δωρεάν στοιχείο λήψης για προηγούμενες υποστηριζόμενες εκδόσεις των Windows.

Προεπισκόπηση
-------------

Ο Windows Defender βασίζεται στο GIANT AntiSpyware, το οποίο αναπτύχθηκε αρχικά από τη GIANT Company Software, Inc. Η εξαγορά της εταιρίας ανακοινώθηκε από τη Microsoft στις 16 Δεκεμβρίου του 2004. Ενώ το αρχικό GIANT AntiSpyware υποστήριζε παλαιότερες εκδόσεις των Windows, η υποστήριξη για την οικογένεια των λειτουργικών συστημάτων Windows 9x καταργήθηκε. Όμως, η Sunbelt Software, η οποία ήταν αρχικά συνεργάτης της GIANT, κυκλοφόρησε ένα προϊόν βασιζόμενο στην ίδια τεχνολογία, που ονομάζεται Counterspy, η οποία ακόμη έχει υποστήριξη για παλαιότερα λειτουργικά συστήματα της Microsoft. 

Στο συνέδριο RSA Security του 2005, ο Μπιλ Γκέιτς ανακοίνωσε ότι ο Windows Defender (προηγουμένως γνωστός ως Microsoft AntiSpyware μέχρι τις 4 Νοεμβρίου του 2005) θα είναι δωρεάν διαθέσιμος σε όλους τους χρήστες με γνήσια άδεια χρήσης των Windows 2000, των Windows XP και των Windows Server 2003 για να διασφαλιστούν οι χρήστες των Windows παγκοσμίως ενάντια στην αυξανόμενη απειλή του κακόβουλου λογισμικού. Τα Windows Vista περιλαμβάνουν το πρόγραμμα ως μέρος του λειτουργικού συστήματος και αυτό ενεργοποιείται από προεπιλογή μετά την εγκατάσταση του λειτουργικού.

Ο Windows Defender όχι μόνο σαρώνει το σύστημα, όπως άλλα παρόμοια προϊόντα, αλλά επίσης περιλαμβάνει έναν αριθμό Βοηθών Ασφαλείας Πραγματικού Χρόνου, που ελέγχουν πολλές περιοχές των Windows για αλλαγές, οι οποίες μπορεί να προκλήθηκαν από λογισμικό κακόβουλης λειτουργίας. Μπορεί επίσης εύκολα να αφαιρέσει εφαρμογές ActiveX που εγκαθίστανται. Υποστηρίζει επίσης το δίκτυο SpyNet της Microsoft, που επιτρέπει στους χρήστες να αναφέρουν στη Microsoft το λογισμικό που θεωρούν κακόβουλο και τι εφαρμογές και προγράμματα οδήγησης συσκευών επιτρέπουν να εγκαθίστανται στο σύστημά τους.

Εκδόσεις
--------

Windows AntiSpyware Beta 1 (Έκδοση 1.0.701)
### Beta 1

Η πρώτη κυκλοφορία του Microsoft AntiSpyware έγινε ως δοκιμαστική έκδοση (beta) στις 6 Ιανουαρίου του 2005 και ήταν βασικά μια επανακυκλοφορία του GIANT AntiSpyware. Κυκλοφορούσε δωρεάν (μόνο για τις γνήσιες εκδόσεις των Windows) και η λέξη GIANT εξαφανίστηκε από το προϊόν. Λίγα νέα χαρακτηριστικά προστέθηκαν στο προϊόν GIANT. Ήταν κυρίως μια προσωρινή επανέκδοση μέχρι να ξαναδημιουργηθεί και να κυκλοφορήσει. Πολλές εκδόσεις κυκλοφόρησαν κατά τη διάρκεια του 2005, με την τελευταία Beta 1 να κυκλοφορεί στις 21 Νοεμβρίου του 2005.

### Beta 2

Ο Windows Defender (Beta 2) κυκλοφόρησε στις 13 Φεβρουαρίου του 2006. Χαρακτηριστικά του προγράμματος ήταν η νέα του ονομασία και το επανασχεδιασμένο περιβάλλον του, αποτέλεσμα μεγάλων βελτιώσεων. Ο πυρήνας επανασχεδιάστηκε σε μορφή C++, διαφέροντας από το αρχικό GIANT, το οποίο δημιουργήθηκε σε μορφή Visual Basic. Έτσι, βελτιώθηκε η απόδοση της εφαρμογής. Επίσης, το πρόγραμμα λειτουργεί τώρα ως υπηρεσία των Windows, πράγμα που δεν συνέβαινε στην προηγούμενή του έκδοση, και προστατεύει τον υπολογιστή ακόμα και εάν ο χρήστης δεν είναι συνδεδεμένος. Ως εκ τούτου, ο Windows Defender είναι το περιβάλλον εργασίας της υπηρεσίας, η οποία έχει επίσης το ίδιο όνομα με το πρόγραμμα. Επιπροσθέτως, η εφαρμογή τώρα προστατεύει περισσότερους πόρους του συστήματος απ' ό,τι η αρχική εφαρμογή, παραθέτοντας ένα πιο διαισθητικό περιβάλλον εργασίας. Η Beta 2 επίσης απαιτεί επικύρωση Windows Genuine Advantage. Όμως, ο Windows Defender (Beta 2) δεν περιλάμβανε κάποια από τα εργαλεία του Microsoft AntiSpyware (Beta 1). Έτσι, μειώθηκε η λειτουργικότητα του εργαλείου «Εξερεύνηση Συστήματος» και άλλων εργαλείων, αλλά ο χρήστης μπορεί εύκολα να διαγράψει πολλές μορφές προσωρινών αρχείων των Windows, συμπεριλαμβανομένων των cookies, των προσωρινών αρχείων διαδικτύου και του ιστορικού του Windows Media Player. Η Microsoft διέθεσε αργότερα μία νέα έκδοση του Windows Defender (Beta 2).

### Γενική κυκλοφορία

Το Windows Defender στα Windows Vista
Στις 24 Οκτωβρίου του 2006 η Microsoft ανακοίνωσε τη γενική κυκλοφορία του Windows Defender. Υποστηρίζει τα Windows XP και τα Windows Server 2003, αλλά, αντίθετα από τις δοκιμαστικές εκδόσεις, δεν υποστηρίζει τα Windows 2000. Η υποστήριξη για τα Windows 2000 καταργήθηκε εξαιτίας της κυκλοφορίας μιας έκδοσης RTM, και τα Windows 2000 έγιναν «ένα δημοφιλές λειτουργικό σύστημα αγοράς» και έφτασαν στο τέλος της περιόδου της υποστήριξής τους.
Χρήστες έχουν αναφέρει ότι το πακέτο εγκατάστασης InstallShield αυτής της έκδοσης του Windows Defender περιλαμβάνει έναν ορισμό που αποτρέπει τον Windows Defender από το να εγκατασταθεί σε έναν υπολογιστή που εκτελεί Windows 2000. Εάν αφαιρεθεί αυτός ο ορισμός, ο Windows Defender θα εγκατασταθεί και θα λειτουργεί σωστά στα συστήματα των Windows 2000.

### Windows 8 και Windows 10

Το 2012 στα Windows 8 το Windows Defender και το Microsoft Security Essentials έγιναν ένα πρόγραμμα που έχει τις δυνατότητες και των δύο προγραμμάτων και κρατάει το όνομα Windows Defender. Από τότε το Windows Defender έχει αρκετές δυνατότητες που δεν υπήρχαν στις εκδόσεις του για Windows Vista και Windows 7. Επίσης το πρόγραμμα άλλαξε την εμφάνισή του και πήρε την εμφάνιση του Microsoft Security Essentials.

Το 2017 με την ενημέρωση δημιουργικότητας των Windows 10, το πρόγραμμα άλλαξε ξανά την εμφάνισή του και έγινε μια εφαρμογή metro στα Windows 10.

Εξελιγμένα χαρακτηριστικά
-------------------------

### Προστασία πραγματικού χρόνου

Η επισκόπηση επιβλαβούς λογισμικού
Στις Επιλογές του Windows Defender μπορείτε να παραμετροποιήσετε τις επιλογές της Προστασίας πραγματικού χρόνου:

* *Αυτόματη εκκίνηση* - Ελέγχει λίστες των προγραμμάτων που επιτρέπονται αυτόματα να εκτελούνται όταν εκκινείτε το σύστημα
* *Παράμετροι συστήματος (Ρυθμίσεις)* - Ελέγχει ρυθμίσεις σχετικές με την ασφάλεια των Windows
* *Πρόσθετα του Internet Explorer* - Ελέγχει προγράμματα που εκτελούνται αυτόματα όταν εκκινείτε τον Internet Explorer
* *Παράμετροι Internet Explorer (Ρυθμίσεις)* - Ελέγχει τις ρυθμίσεις ασφαλείας του προγράμματος περιήγησης στο διαδίκτυο
* *Στοιχεία λήψης του Internet Explorer* - Ελέγχει αρχεία και προγράμματα που είναι σχεδιασμένα να λειτουργούν με τον Internet Explorer
* *Υπηρεσίες και προγράμματα οδήγησης* - Ελέγχει υπηρεσίες και προγράμματα οδήγησης που αλληλεπιδρούν με τα Windows και τα προγράμματά σας
* *Εκτέλεση εφαρμογής* - Ελέγχει όταν τα προγράμματα εκκινούνται και οποιαδήποτε λειτουργία εκτελούν όταν βρίσκονται σε λειτουργία
* *Δήλωση εφαρμογής* - Ελέγχει εργαλεία και αρχεία στο λειτουργικού συστήματος όταν προγράμματα μπορούν να δηλώσουν να εκτελούνται οποιαδήποτε στιγμή
* *Πρόσθετα των Windows* - Ελέγχει πρόσθετα προγραμμάτων (γνωστά ως εφαρμογές λογισμικού) για τα Windows

### Αλληλεπίδραση με τον Internet Explorer

Υπάρχει μια αλληλεπίδραση με τον Internet Explorer, κατά την οποία σαρώνονται αρχεία όταν γίνεται λήψη τους για να επιβεβαιωθεί ότι δεν έγινε λήψη κακόβουλου λογισμικού. Αυτό το χαρακτηριστικό είναι παρόμοιο με χαρακτηριστικά σάρωσης πραγματικού χρόνου των Προγραμμάτων προστασίας από ιούς της αγοράς.

### Εξερεύνηση λογισμικού

Ο τομέας των Εργαλείων για προχωρημένους επιτρέπει στους χρήστες να ανακαλύπτουν πιθανά εύτρωτα σημεία του λειτουργικού συστήματος με μια σειρά εργαλείων Εξερεύνησης λογισμικού. Παρέχουν προεπισκοπήσεις προγραμμάτων εκκίνησης, τρέχον εκτελούμενο λογισμικό και υπηρεσίες παροχής λογισμικού για τα Windows (Winsock LSPs). Σε κάθε Εξερεύνηση, οποιοδήποτε στοιχείο χαρακτηρίζεται είτε ως «Γνωστό» είτε ως «Άγνωστο» είτε ως «Πιθανώς ανεπιθύμητο». Οι πρώτες και οι τελευταίες κατηγορίες περιέχουν συνδέσμους για να μάθετε περισσότερα σχετικά με το επιλεγμένο στοιχείο και η δεύτερη κατηγορία σας προσκαλεί να αναφέρετε το πρόγραμμα στο SpyNet για ανάλυση από ειδικούς.

### Ειδική λειτουργία με τα Windows Vista

Ο Windows Defender των Windows Vista αποκλείει αυτόματα όλα τα στοιχεία εκκίνησης που απαιτούν δικαιώματα διαχειριστή για να εκτελεστούν (αυτή είναι κακή συμπεριφορά για ένα εκκινούμενο στοιχείο). Δεν υπάρχει εύκολος τρόπος να εκκινηθούν αυτόματα και η μόνη συμβουλή είναι η «επικοινωνία με το μεταπωλητή λογισμικού για μια ενημερωμένη έκδοση» που είναι συμβατή με τα Windows Vista (δεν απαιτεί δικαιώματα διαχειριστή για να εκκινηθεί). Αυτός ο αυτόματος αποκλεισμός σχετίζεται με τη λειτουργία του UAC (User Account Control ή Έλεγχος Λογαριασμού Χρήστη) στα Windows Vista και απαιτεί από το χρήστη χειροκίνητα να εκκινήσει τα προγράμματα κάθε φορά που συνδέεται. Εάν δεν υπάρχει ενημερωμένη έκδοση του στοιχείου εκκίνησης, ο μόνος τρόπος για να εκκινηθεί το πρόγραμμα είναι η απενεργοποίηση του UAC (εφόσον το πρόγραμμα συνδέεται με το UAC, το να απενεργοποιηθεί ο Windows Defender χωρίς να απενεργοποιηθεί το UAC δεν θα λύσει το θέμα).

Διαμάχη σχετικά με το όνομα του προγράμματος
--------------------------------------------

Υπάρχει μία διαφωνία σχετικά με την ονομασία «Windows Defender», κατά την οποία το πρόγραμμα πήρε το ίδιο όνομα με το πρόγραμμα μιας άλλης εταιρείας. Η Microsoft αναφέρει ότι προστατεύει το λογότυπο «Windows» ως σήμα κατατεθέν της.

Βλέπε επίσης
------------

* Windows Live OneCare
* Microsoft Anti-Virus
* Νέα χαρακτηριστικά προστασίας και ασφάλειας στα Windows Vista

Αναφορές
--------

1. ↑  «Update für Microsoft Defender Antivirus-Antischadsoftwareplattform – KB4052623 (Version 4.18.2006.10)». Ανακτήθηκε στις 19 Ιουλίου 2020.
2. ↑  Error: Unable to display the reference properly. See the documentation for details.
3. ↑  Thurrott, Paul (24 Οκτωβρίου 2006). «Finally, Microsoft Ships Windows Defender». *Windows IT Pro*. Αρχειοθετήθηκε από το πρωτότυπο στις 9 Φεβρουαρίου 2012. Ανακτήθηκε στις 25 Οκτωβρίου 2006.
4. ↑  «Συχνές ερωτήσεις σχετικά με τον Windows Defender». 23 Οκτωβρίου 2006. Ανακτήθηκε στις 15 Νοεμβρίου 2006.
5. ↑  «Οι μύθοι του Microsoft Windows 2000 Defender». 18 Δεκεμβρίου 2006. Αρχειοθετήθηκε από το πρωτότυπο στις 10 Φεβρουαρίου 2007. Ανακτήθηκε στις 31 Δεκεμβρίου 2006.
6. ↑  Bishop, Todd (8 Νοεμβρίου 2005). «New name flap for Microsoft -- but this time its legal right is clear». Seattle Post-Intelligencer. Ανακτήθηκε στις 9 Νοεμβρίου 2005.

Εξωτερικοί σύνδεσμοι
--------------------

* Κεντρική σελίδα του Windows Defender
* Υποστήριξη και βοήθεια σχετικά με τον Windows Defender
* Microsoft Anti-Malware Blog
* Λήψη του Windows Defender
* Λήψη του Windows Defender Beta 2
* Λήψη του Microsoft Antispyware Beta

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Στοιχεία των Windows |
| --- |
|  |
| Εργαλεία διαχείρισης | 
* Γραμμή εντολών
* Πίνακας Ελέγχου
* Εκκαθάριση Δίσκου
* Ανασυγκρότηση Δίσκου
* Ρυθμίσεις
* Επαναφορά Συστήματος
* Διαχείριση Εργασιών
* Windows Error Reporting
* Windows Ink
* Windows Installer
* PowerShell
* Windows Update
 |  |
|  |
| Εφαρμογές | 
* 3D Builder
* Alarms & Clock
* Αριθμομηχανή
* Ημερολόγιο
* Κάμερα
* Πίνακας χαρακτήρων
* Cortana
* Edge
* Fax and Scan
* Feedback Hub
* Get Help
* Groove
* Μεγεθυντικός φακός
* Mail
* Maps
* Media Player
* Movies & TV
* Mobility Center
* Αφηγητής
* Σημειωματάριο
* OneDrive
* OneNote
* Ζωγραφική
* Paint 3D
* People
* Phone Companion
* Φωτογραφίες
* Quick Assist
* Εργαλείο αποκομμάτων
* Speech Recognition
* Skype
* Sticky Notes
* View 3D
* Store
* Tips
* Ηχογράφηση
* Wallet
* Windows To Go
* WordPad
* Xbox
 |
|  |
| Ασφάλεια | 
* Windows Defender
* Windows Firewall
 |
|  |
| Που έχουν αποσυρθεί | 

|  |  |
| --- | --- |
| Παιχνίδια | 
* Solitaire
* Hearts
* 3D Pinball
* FreeCell
* Chess Titans
* Purble Place
* Inkball
* Hold 'Em
* Spider Solitaire
* Tinker
 |
|  |
| Εφαρμογές | 
* ActiveMovie
* Anytime Upgrade
* Address Book
* Backup and Restore
* Cardfile
* CardSpace
* Contacts
* Desktop Gadgets
* Diagnostics
* DriveSpace
* Δημιουργία DVD
* Easy Transfer
* Fax
* File Manager
* Help and Support Center
* HyperTerminal
* Internet Explorer
* Journal
* Media Center
* Meeting Space
* Messaging
* Messenger
* Mobile Device Center
* Movie Maker
* NetMeeting
* NTBackup
* Outlook Express
* Συλλογή φωτογραφιών
* Program Manager
* Steps Recorder
* WinHelp
* Write
 |
|  |
| Λοιπά | 
* Scandisk
* Προστασία αρχείων
* Video for Windows
* Windows SideShow
* Windows Services for UNIX
* Windows System Assessment Tool
 |

 |
|  |
| Μετακινήθηκαν στο Windows Store | 
* DVD Player
* Hover!
* Mahjong
* Minesweeper
 |

 |